text: Borgmester: Kvinde der ønskede asyl kom med bombetrussel
  27 januar 2016 kl. 19.56
  Ifølge borgmester Thomas Andresen så var det en udenlandsk kvinde, der kom med bombetruslen mod rådhuset og politistationen i Aabenraa.
  Aabenraas borgmester fortalte her til aften i TV SYD, at der var en kvinde, der tidligere onsdag ringede til rådhuset og kom med en bombetrussel.
  Ifølge Thomas Andresen ønskede kvinden at søge asyl. Det kunne kommunens personale ikke hjælpe med og derfor fortalte hun, at der var placeret en bombe på rådhuset, oplyser Thomas Andresen til TV SYD.
  